cyanic-selkie/wikianc huggingface dataset:
ხოჯავენდის რაიონი
ისტორია
1991 წლის 26 ნოემბერს მთიანი ყარაბაღის ავტონომიური რეგიონი გაუქმდა, ქალაქი მარტუნი დაარქვეს ხოჯავენდს, ხოლო ამის შემდგომ მარტუნისა და ჰადრუთის ოლქები გაერთიანდა ხოჯავანდის რეგიონში.
გეოგრაფია
ხოჯავენდის რაიონი მდებარეობს აღდა-ფიზულის გზაზე, მთისწინეთის დაბლობზე. ჩრდილოეთით მას ესაზღვრება აღმის, ხოჯალისა და შუშას რაიონები; დასავლეთით - ლაჩინის და კუბატინის რაიონი; სამხრეთით ხოჯავენდის რაიონს აქვს საზღვარი ჯებრაილისა და ფიზულის რაიონებთან; აღმოსავლეთით ემეზობლება აჯაბადის რაიონი.
ხოჯავენდის ოლქის რელიეფი ძირითადად მთიანია. სიმაღლე დაახლოებით 500-დან 2724 მეტრამდეა (უმაღლესი წერტილი- დიდი კირის მთაა). რაიონში მიედინება რამდენიმე მდინარე, მათ შორის: კურიჩაი, ჩაილუ და აოგლანჩაი.
რაიონში ვხვდებით წაბლისფერ და ყავისფერ მთიან მიწებს. მწვანე საფარში დომინირებს ბუჩქები და ფართომასშტაბიანი ტყეები. რეგიონში მოიპოვება მარმარილო და მოსაპირკეთებელი და სამშენებლო ქვა.
ადმინისტრაციულ რაიონში ყალიბდება ზომიერად თბილი კლიმატი - მშრალი ზამთრით, ხოლო ზაფხული ზომიერა თბილი კლიმატური პირობებით. ნალექების საშუალო წლიური რაოდენობაა 400-800 მმ. ვრცელდება იურული, ცარცის და ნეოგენური ნალექები.
კულტურული ძეგლები
ხოჯავენდის რაიონში მდებარეობს რამდენიმე მნიშვნელოვანი ეროვნული მემკვიდრეობის ძეგლი, მათ შორის გამორჩეულია აჯიხის გამოქვაბული. კომპლექსი შედგება 6 მღვიმესგან. რაიონში არის ასევე თაგლარის გამოქვაბულიც. ხოჯავენდის რაიონში არქეოლოგიური გათხრების შედეგან მოპოვებული იქნა არაერთი მნიშვნელოვანი არტექფაქტი, მათ შორის ადრეული და შუა ბრინჯაოს ხანის დასახლების ნაშთები.
სოფლის მეურნეობა
ხოჯავენდის რაიონის მოსახლეობის ძირითად საქმიანობას სოფლის მეურნეობა წარმოადგენს. რაიონი ცნობილია ყურძნითა და მწვანე მარმარილოთი. მაღალ დონეზე დგას სოფლის მეურნეობის არაერთი დარგი, მათ შორის: მეცხოველეობა, მევენახეობა, მეფრინველეობა, მებაღეობა. მოჰყავთ ქერი, ხორბალი და სიმინდი.
რესურსები ინტერნეტში
კატეგორია:აზერბაიჯანის რაიონები
კაბუზთის კოშკი
კაბუზთის კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ კაბუზთაში. აგებულია გვიან შუა საუკუნეებში.
გეგმით ოთხკუთხა კოშკი ნაგებია ფლეთილი ქვით კირის დუღაბზე. შემორჩენილია ხუთი სართულის დონე. პირველ სართულზე მიწა და ქვაა ჩაყრილი. აღმოსავლეთ კედელში მეორე სართულის დონეზე გაჭრილია შეისრულთაღოვანი კარი. შემორჩა რამდენიმე სათოფური. კოშკის გარშემო იკითხება ნაგებობათა კვალი.
ლიტერატურა
კატეგორია:ჯავის მუნიციპალიტეტის კოშკები
ზემო კოშკის კოშკი
ზემო კოშკის კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ ზემო კოშკაში. აგებულია გვიან შუა საუკუნეებში.
გეგმით ოთხკუთხა კოშკი ნაგებია ფიქალითა და ფლეთილი ქვით კირის დუღაბზე. სულ შემორჩა ოთხი სართული. კარი გაჭრილია დასავლეთით მეორე სართულის დონეზე. კოშკი შიგნიდან ამოვსებულია მიწით და ჩამონაშალი ქვით.
ლიტერატურა
კატეგორია:ჯავის მუნიციპალიტეტის კოშკები
ოსტინის ოლქი
ოსტინის ოლქი (Austin County) — ოლქი აშშ-ში, ტეხასის შტატში. ადმინისტრაციული ცენტრი — ქ. ბელვილი. შეიქმნა 1836 წელს. ოლქის ფართობია კმ². 2010 წლის აღწერის მონაცემებით, მოსახლეობა შეადგენს კაცს.
სქოლიო
კატეგორია:ტეხასის ოლქები
შუა ერმანის პირველი აკლდამა
შუა ერმანის პირველი აკლდამა — არქიტექტურული ძეგლი, საკულტო ნაგებობა ჯავის მუნიციპალიტეტის სოფელ შუა ერმანში. აგებულია გვიან  შუა საუკუნეებში.
გეგმით ოთხკუთხა ერთსართულიანი აკლდამა ნაშენია დამუშავებული ფლეთილი ქვით. წყობა მშრალია. სახურავი მონგრეულია.
ლიტერატურა
კატეგორია:ჯავის მუნიციპალიტეტის არქეოლოგიური ძეგლები
პლებისციტი
პლებისციტი — კენჭისყრით საერთო-სახალხო გამოკითხვა განსაკუთრებით მნიშვნელოვან სახელმწიფოებრივ საკითხებზე ამომრჩეველთა ან მათი ნაწილის აზრის გასაგებად. ისევე, როგორც რეფერენდუმი, პლებისციტიც სახალხო ხელისუფლების განხორციელების უშუალო დემოკრატიის ფორმაა, თუმცა მათ შორის არსებობს განსხვავება. კერძოდ, მაშინ, თუ რეფერენდუმის შედეგად მიღებული გადაწყვეტილება ძალაში შედის მისი გამოქვეყნების დღიდან, აქვს იურიდიული, პირდაპირი მოქმედების ძალა და საბოლოოა, პლებისციტის შედეგები სახელმწიფო ხელისუფლების ორგანოებისათვის სარეკომენდაციო ხასიათისაა. გარდა ამისა, რეფერენდუმი იმართება ქვეყნის მთელ ტერიტორიაზე, მაშინ, როცა პლებისციტის ჩატარება შესაძლებელია როგორც ამომრჩეველთა, ასევე მათი ნაწილის აზრის გასაგებად. ტერმინი მომდინარეობს ძველი რომაული პოლიტიკური პრაქტიკიდან, სადაც იგი აღნიშნავდა მდაბიოების მიერ გამართულ კენჭისყრას ამა თუ იმ საკითხზე. პლებისციტს საქართველოში ნიშნავს საქართველოს პრემიერ-მინისტრი.
რესურსები ინტერნეტში
პლებისციტი, საქართველოს პარლამენტის ეროვნული ბიბლიოთეკის სამოქალაქო განათლების ლექსიკონი
სქოლიო
კატეგორია:პირდაპირი დემოკრატია
ცენტრალური ტელეგრაფის შენობა
ცენტრალური ტელეგრაფის შენობა — ნაგებობა თბილისში, რომლის არქიტექტორებიარიან ვლადიმერ ალექსი-მესხიშვილი და თ. მიქაშავიძე.
არქიტექტორ ა. შჩუსევის მიერ აშენებული მარქსზიმ-ლენინიზმის ინსტიტუტის ფილიალის მონუმენტური შენობის გვერდზე აღმართულმა ტელეგრაფის დიდმა ნაგებობამ, თითქოს მხარი აუბა თბილისის ცენტრის მასშტაბის გამსხვილების შჩუსევისეული ჩანაფიქრს, შენობის ღრმა პლასტიკამ, რომელიც შეჯერებულია ბოლნისის ტუფით მოპირკეთებულ ოქროსფერ სიბრტყეებთან, შექმნა შთამბეჭდავი იერსახე. მსხილმასშტანიბამა დანაწევრებამ და ზუსტმა პროპრორციებმა განსაზღვრა ამ ნაგებობის მნიშვნელოვანი როლი ქალაქის მთვარ ქუჩაზე და მთელ მოედანზე. 1983 წელს ავტორებს მიენიჭათ საქართველოს სახელმწიფო პრემია.
ლიტერატურა
კატეგორია:თბილისის არქიტექტურა
წაღკუნქი (გეღარქუნიქი)
წაღკუნქი (Ծաղկունք) — სოფელი სომხეთში, გეღარქუნიქის პროვინციაში. მდებარეობს ზღვის დონიდან 1 850 მეტრზე. 2008 წლის მონაცემებით, მოსახლეობა 1 186 ადამიანს შეადგენდა.
სქოლიო
კატეგორია:გეღარქუნიქის პროვინციის სოფლები
მარია ლეოპოლდინა ავსტრიელი
მარია ლეოპოლდინა ავსტრიელი (Maria Leopoldine von Österreich; დ. 22 იანვარი 1797, ვენა — გ. 11 დეკემბერი 1826, რიო-დე-ჟანეირო) — დაბადებიდან ავსტრიის ერცჰერცოგინია. გათხოვების შემდეგ ბრაზილიის იმპერატორის მეუღლე და პორტუგალიის დედოფალი.
მარია ლეოპოლდინა ავსტრიელი დაიბადა ქალაქ ვენაში. ის იყო იმპერატორ ფრანც II-ის და მისი მეორე ცოლის, მარია ტერეზა სიცილიელის ქალიშვილი. მის და-ძმებს შორის იყვნენ ავსტრიის იმპერატორი ფერდინანდ I და ნაპოლეონ ბონაპარტის მეორე ცოლი მარია ლუიზა ავსტრიელი.
პედრუ I-თან ქორწინება
მინი|მარცხნივ|პრინცესა ლეოპოლდინას რიო-დე-ჟანეიროში ჩასვლა, 1817 წელი 1817 წელს მარია ლეოპოლდინა გაემგზავრა ბრაზილიაში რათა დაქორწინებულიყო პორტუგალიელ პრინც დონ პედრო დე ალკანტარზე. პორტუგალიის სამეფო ოჯახი 10 წლის განმავლობაში თავისი სამეფოს საზღვრებს გარეთ ცხოვრობდა, რათა თავი გადაერჩინა ნაპოლეონის თავდახმისაგან. მარია ლეოპოლდინა ყოველმხრივ განათლებული იყო: საუბრობდა ექვს ენაზე, დაინტერესებული იყო საბუნებისმეტყველო მეცნიერებებით. შემდგომ წლებში მან თავის ახალსამშობლოში მიიწვია ისეთი მკვლევრები და ბიოლოგები, როგორიც იყვნენ იოჰან ბატისტ ფონ სპისკი, კარლ ფრიდრიხ მარციუსი და იოჰან ნატერერი.
ბრაზილიის იმპერატორის მეუღლე
thumb|left|მარია ლეოპოლდინა ატარებს მინისტრთა სხდომას, 1822 წლის 2 სექტემბერი მარია ლეოპოდინა გახდა ბრაზილიის პირველი იმპერატორის მეუღლე. მან მნიშვნელოვანი როლი ითამაშა ბრაზილიის გამოყოფასა და მისი დამოუკიდებლობაში. 1822 წლის 2 სექტემბერს ლისაბონიდან რიო-დე-ჟანეიროში გამოაგზავნეს ახალი ბრძანება მოთხონებით, მაშინ, როცა პრინცი პედრუ სან-პაულუში იყო. მარია ლეოპოლდინა მოეთათბირა ჟოზე ბონიფაციო დე ანდრადე სილვას, ისარგებლა პრინცესა რეგენტის უფლებით და შეხვდა მინისტრთა საბჭოს. მან გადაწყვიტა საქმის კურსში ჩაეყენებინა ქმარი და ურჩია მას ემოქმედა — დაუყოვნებლივ გამოეცხადებინა ბრაზილიის გამოყოფა პორტუგალიისაგან. წერილში ის წერდა: "ხილი დამწიფდა, დროა დავკრიფოთ". 1822 წლის 17 სექტემბერს პედრუ წერილის მიღებისთანავე გამოცხადა ბრაზილიის დამოუკიდებლობა.
1826 წლის 10 მარტს, როდესაც ჟუან VI გარდაიცვალა, პედრუმ მეკვიდრეობიტ მიიღო ტახტი და გახდა პედრუ IV, მაგრამ ამავე დროს ბრაზილიის იმპერატორადაც რჩებოდა. ამგვარად მარია ლეოპოლდინა ავსტრიელი გახდა ბრაზილიის იმპერატორის და პორტუგალიის მეფის მეუღლე. თუმცა 2 თვის შემდეგ პედრუ იძულებული გახდა პორტუგალიის ტახტი თავისი 17 წლის ქალიშვილითვის, მარიასთვის დაეთმო.
შვილები
thumb|left|მარია ლეოპოლდინა ავსტრიელი შვილებთან ერთად მარია ლეოპოლდინას და პედრუს შეეძინათ 7 შვილი, მაგრამ სრულწლოვანებას, მხოლოდ ოთხმა მიაღწია.
ლიტერატურა
კატეგორია:პორტუგალიის დედოფლები კატეგორია:ჰაბსბურგები კატეგორია:ავსტრიის ერცჰერცოგები კატეგორია:ქალი რეგენტები კატეგორია:დაბადებული 22 იანვარი კატეგორია:დაბადებული 1797 კატეგორია:გარდაცვლილი 11 დეკემბერი კატეგორია:გარდაცვლილი 1826 კატეგორია:მშობიარობის დროს გარდაცვლილები კატეგორია:ავსტრიის პრინცესები კატეგორია:დედოფალ მარია ლუიზას ორდენის კავალრები კატეგორია:წმინდა იზაბელის ორდენის კავალრები
ოთარ ჩუბინიშვილი
სქოლიო
კატეგორია:დაბადებული 16 აპრილი კატეგორია:დაბადებული 1941 კატეგორია:ქართველი ვიოლინჩელისტები კატეგორია:ქართველი პედაგოგები კატეგორია:თბილისში დაბადებულები ოთარ კატეგორია:შოთა რუსთაველის სახელობის პრემიის ლაურეატები
ბონ-ჟეზუს-დუ-ნორტი
ბონ-ჟეზუს-დუ-ნორტი (Bom Jesus do Norte) — მუნიციპალიტეტი ბრაზილიაში, ესპირიტუ-სანტუს შტატში; მდებარეობს ზღვის დონიდან 70 მეტრზე. მიეკუთვნება ესპირიტუ-სანტუს შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ კაშეირუ-დი-იტაპამერინის შემადგენლობაში.
2010 წლის მონაცემებით, მოსახლეობა 9 476 ადამიანს შეადგენდა, მოსახლეობის სიმჭიდროვე 106.37 კმ²-ზე. ფართობი 89 084 კმ²-ია.
რესურსები ინტერნეტში
კატეგორია:ესპირიტუ-სანტუს შტატის მუნიციპალიტეტები
ხარდისარის ნაეკლესიარი (ვერხვნარი)
ხარდისარის ნაეკლესიარი (ვერხვნარი) — არქიტექტურული ძეგლი, საკულტო ნაგებობა ონის მუნიციპალიტეტის სოფელ ხარდისარში, ადგილ ვერხვნარში. აგებულია შუა საუკუნეებში.
ძეგლი ნაგები ყოფილა შირიმითა და ფლეთილი ქვით. ნაეკლესიარი დაფარულია ხშირი მცენარეებით. აზომვა არ ხერხდება; მიახლოებითი ზომებია - სიგრძე 9 მ, სიგანე 6 მ, უნდა ვივარაუდოთ, რომ ნაგებობა დარბაზული ტიპისა იყო.
ლიტერატურა
კატეგორია:ონის მუნიციპალიტეტის ტაძრები
ტერი გილიამი
ტერი გილიამი (Terry Gilliam დ. 22 ნოემბერი, 1940) — ამერიკული წარმოშობის ბრიტანელი კინორეჟისორი, პროდიუსერი, სცენარისტი და მსახიობი. არის კომედიური ჯგუფის მონტი პაითონის წევრი. ის ამ ჯგუფის ერთადერთი წევრია, რომელიც ბრიტანეთში არ დაბადებულა. გილიამმა გაერთიანებული სამეფოს მოქალაქეობა 1968 წელს მიიღო.
დავიდოვიჩის სახლი
დავიდოვიჩის სახლი (Дом Давидовича) — ერთსართულიანი სახლი, არქიტექტურული ძეგლი ტაგანროგში, როსტოვის ოლქი, რუსეთის ფედერაცია. სახლი აგებულია XIX საუკუნის მეორე ნახევარში.
ტერი გილიამი
რესურსები ინტერნეტში
კატეგორია:ამერიკელი კინორეჟისორები კატეგორია:დაბადებული 1940 კატეგორია:დაბადებული 22 ნოემბერი
დავიდოვიჩის სახლი
მისამართი: ტაგანროგი, ბერძნების ქუჩა № 34.
ისტორია
ბერძნების ქუჩა ნომერ 34-ში მდებარე ერთსართულიანი სახლი აგებულია XIX საუკუნის მეორე ნახევარში.
ცნობილია სახლის მფლობელები და მაცხოვრებლები. აგურის სახლი აგებულია 1897 წლის პროექტის მიხედვით სანქტ-პეტერბურგის უნივერსიტეტის ფიზიკა-მათემატიკის ფაკულტეტის კანდიდატის, დავიდ-შეილ აბრამ დავიდოვიჩის დაფინანსებით. 1897 წელს მის ოჯახში (მეუღლე ალექსანდრა) დაიბადა შვილი, რომელსაც დაარქვეს სიმონი.
ამ სახლთან ერთად 1910 წელს ააგეს შენობა თეთრი აგურისაგან, რომელიც შეფასებული იყო 80 ათას რუბლად. იგი უფრო ძვირი ღირდა ვიდრე ალფერაკის სასახლე. ამჟამად მასში განთავსებულია კავშირგაბმულობის ცენტრალური განყოფილება.
1925 წლამდე ბერძნების ქუჩა ნომერ 34-ში მდებარე სახლი იყო ალექსანდრა დავითის ასულის, მარია სიმონის ასულისა და ანასტასია დავითის ასული დავიდოვიჩის კუთვნილება.
საბჭოთა ხელისუფლების დამყარების შემდეგ მოახდინეს სახლის ნაციონალიზაცია. ამჟამად სახლი გამოთავისუფლებულია და იყიდება.
არქიტექტურა
ბერძნების ქუჩა ნომერ 34-ში მდებარე სახლს გააჩნია П-ს მსგავსი დაგეგმარება. ფასადზე განთავსებულია ექვსი ფანჯარა. სახლი აგურითაა ნაგები და აქვს ასიმეტრიული კონსტრუქცია. სახურავი ოთხფერდაა. გვერდითა კედლები შელესილია და ფანჯრების გარეშეა. შენობის ფასადი და ცოკოლი რუსტირებულია. სახლი შერებილია ყვითელ ფერში, ხოლო ცოკოლი მუქ ნაცრისფერად. მცირე არქიტექტურული ელემენტები კი თეთრ ფერშია გადაწყვეტილი. მთავარი შესასვლელი სახლის მარცხენა ნაწილში მდებარეობს. მარჯვენა მხარეს მდებარე ფანჯრებს აქვს საკუთხა ფორმის ფრონტონი და ატიკა. მთავარი შესასვლელის თავზე ასევე დგას ფიგურული სანდრიკები.
სქოლიო
კატეგორია:ტაგანროგის ღირსშესანიშნაობები
Apache NiFi
Apache NiFi — მონაცემთა ნაკადის მართვის პროგრამული უზრუნველყოფა ღია კოდით, რომელიც განკუთვნილია დანაწილებულ გარემოში პროგრამულ სისტემებს შორის მონაცემთა ნაკადების ავტომატიზაციისათვის. პროექტს უძღვება Apache Software Foundation. NiFi დაფუძნებულია აშშ-ის ეროვნული უსაფრთხოების სააგენტოში შემუშავებულ პროგრამაზე NiagaraFiles, რომლის სახელი ასევე ასახულია პროექტის თანამედროვე სახელწოდებაში. 2014 წელს ეროვნული უსაფრთხოების სააგენტომ საკუთარი ტექნოლოგიების ტრანსფერის პროგრამის ფარგლებში, პროექტი NiagaraFiles გახსნა საზოგადოებისთვის და ღია კოდი გადასცა თავისუფალი პროგრამული უზრუნველყოფის ფონდს Apache.
პროგრამის დიზაინი დაფუძნებულია ნაკადზე-დაფუძნებული პროგრამირების მოდელზე და იძლევა ისეთ შესაძლებლობებს, როგორიცაა მუშაობა უშუალოდ კლასტერში, უსაფრთხოება TLS დაშიფვრით, გაფართოებადობა (მომხმარებელს აქვს საშუალება დაწეროს საკუთარი პროგრამა მისი შესაძლებლობების გასაფართოვებლად) და გაუმჯობესებული გამოყენებადობის საშუალებები, როგორიცაა პორტალი, რომელიც მოსახერხებელია ნაკადის ქცევის ვიზუალური დათვალიერებისა და რედაქტირებისათვის.
პროგრამული უზრუნველყოფის შემუშავებისა და კომერციული მხარდაჭერის შეთავაზება ბაზარზე ამჟამად აქვს Hortonworks (გაერთიანებულია Cloudera-ში ), რომელმაც NiFi-ს შექმნელი Onyara Inc შეიძინა.
კომპონენტები
300px|მინი|მარცხნივ|Apache NiFi-ის პროგრამული კომპონენტების დიაგრამა NiFi არის Java-ზე დაწერილი პროგრამული უზრუნველყოფა, რომელიც ეშვება Java-ს ვირტუალურ მანქანაში, ჰოსტ-სერვერზე. NiFi-ს გამორჩეული კომპონენტებია:
კომერციულ პროდუქტში ინტეგრაცია
2017 წლის თებერვალში Hewlett Packard Enterprise-ის SecureData, რომელიც განკუთვნილია Hadoop და IoT პროგრამული უზრუნველყოფისათვის, გახდა ინდუსტრიაში პირველი კომერციული პროდუქტი, რომელშიც ინტეგრირებულია NiFi.
სქოლიო
კატეგორია:Apache Software Foundation-ის პროექტები
ბეილის ოლქი
ბეილის ოლქი (Bailey County) — ოლქი აშშ-ში, ტეხასის შტატში. ადმინისტრაციული ცენტრი — ქ. მიულშუ. შეიქმნა 1876 წელს. ოლქის ფართობია კმ². 2010 წლის აღწერის მონაცემებით, მოსახლეობა შეადგენს კაცს.
სქოლიო
კატეგორია:ტეხასის ოლქები
ვირუნგის მთები
ვირუნგის მთები (Montagnes des Virunga) — ვულკანური მთების სისტემა აფრიკაში, კივუს და ედუარდის ტბებს შორის, კონგოს დემოკრატიული რესპუბლიკის, რუანდის და უგანდის სახელმწიფო საზღვრის შეპირაპირების ადგილას. დიდი რიფტული ხეობის ნაწილია. მაქსიმალური სიმაღლე 4507 მ. მისი ფართობი შეადგენს 7707 კმ²-ს, სიგრძე 149 კმ-ია, ხოლო სიგანე 82 კმ.
ვირუნგის მთების ჯაჭვში შედის 8 დიდი ვულკანი, მათ შორის 2 — ნიირაგონგო (3462 მეტრი) და ნიამლაგირა — მდებარეობს კონგოს დემოკრატიული რესპუბლიკის ტერიტორიაზე. 1977 წელს ნიირაგონგოს ვულკანის ამოფრქვევის შედეგად დაიღუპა 2000-ზე მეტი ადამიანი. 2002 წელს გავარვარებულმა ლავამ შეავსო ნიირაგონგოს კრატერი და დაფარა ვულკანიდან 20 კმ-ში მდებარე ქალაქი გომა. დაიღუპა 147 ადამიანი, 250 000 ადამიანი გაიქცა, მათ შორის მეზობელი რუანდის ტერიტორიაზეც.
მთების ჯაჭვის ცენტრალურ ნაწილში მდებარეობენ ვულკანები კარისიმბი (4507 მ), მიკენო (4437 მ) და ბისოკე (ბისოკო, 3711 მ). აღმოსავლეთ ნაწილში — ამ მთიანი სისტემის უძველესი ვულკანი საბინიო (3634 მ), ასევე ვულკანები გაბინდა (3474 მ) და მუჰაბურა (4127 მ).
ვირუნგის მთების ჭიუხები დაფარულია ტროპიკული ტყეებით, სადაც ბინადრობენ პრიმატების იშვიათი წარმომადგენლები — მთის გორილები. ამ ცხოველების შესანარჩუნებლად 1925 წელს პრინც ალბერტის მიერ დაარსდა აფრიკის კონტინენტზე პირველი ეროვნული პარკი — ალბერტის ეროვნული პარკი. 1969 წელს ის გაიყო ბირუნგის ეროვნულ პარკად რუანდაში და ვირუნგის ეროვნულ პარკად კონგოს დემოკრატიულ რესპუბლიკაში. ამ ორი ადგილის გარდა, მთის გორილები ცხოვრობენ მხოლოდ ბვინდის ეროვნული პარკის ტერიტორიაზე უგანდაში.
სქოლიო
კატეგორია:კონგოს დემოკრატიული რესპუბლიკის ქედები კატეგორია:რუანდის ქედები კატეგორია:უგანდის ქედები
წაკქარი
წაკქარი (Ծակքար) — სოფელი სომხეთში, გეღარქუნიქის პროვინციაში. მდებარეობს ზღვის დონიდან 2 000 მეტრზე. 2008 წლის მონაცემებით, მოსახლეობა 2 731 ადამიანს შეადგენდა, სიმჭიდროვე 139 ადამიანი კმ²-ზე. ფართობი 19.69 კმ²-ია.
რესურსები ინტერნეტში
კატეგორია:გეღარქუნიქის პროვინციის სოფლები
ძუკაევის კოშკი
ძუკაევის კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ ჭელიათაში. აგებულია გვიან შუა საუკუნეებში.
ოთხკუთხა გეგმის კოშკი ნაგებია საშუალო ზომის ფლეთილი ქვითა და კირის დუღაბით. ძეგლი ორი სართულის სიმაღლეზეა შემორჩენილი. მეორე სართულზე, სამხრეთ კედელში გაჭრილია თაღოვანი კარი. კოშკი შიგნიდან ამოვსებულია ქვითა და მიწით.
ლიტერატურა
კატეგორია:ჯავის მუნიციპალიტეტის კოშკები
Wonderful Crazy Night
Wonderful Crazy Night — ელტონ ჯონის 32-ე სტუდიური ალბომი, გამოცემული 2016 წლის 5 თებერვალს იგი არის პირველი ალბომი 2006 წლის The Captain & the Kid-ის შემდეგ, რომლის ჩაწერაში მონაწილეობდა ელტონ ჯონის ბენდი. ალბომი გამოვა 2016 წლის 5 თებერვალს.
სქოლიო
კატეგორია:ელტონ ჯონის ალბომები კატეგორია:2016 წლის ალბომები კატეგორია:Capitol Records-ის ალბომები კატეგორია:Island Records-ის ალბომები კატეგორია:Mercury Records-ის ალბომები კატეგორია:Virgin EMI Records-ის ალბომები კატეგორია:ალბომები ტი ბოუნ ბერნეტის პროდიუსერობით კატეგორია:ალბომები ელტონ ჯონის პროდიუსერობით
მაგდალენა ვილჰელმინა ფონ ვიურტემბერგი
მაგდალენა ვილჰელმინა ფონ ვიურტემბერგი (Magdalena Wilhelmine von Württemberg; დ. 1677 წლის 7 ნოემბერი, შტუტგარტი — გ. 1742 წლის 30 ოქტომბერი, კარლსბურგი, დურლახი) — ბადენის მარკგრაფინია (1709—1742), კარლ III ვილჰელმის, ქალაქ კარლსრუეს დამაარსებლის (1715) მეუღლე.
ბიოგრაფია
მაგდალენა დაიბადა 1677 წლის 7 ნოემბერს. ის იყო ჰერცოგ ვილჰელმ ლუდვიგისა და მისი ცოლის, მაგდალენა სიბილა ფონ ჰესენ-დარმშტადტის, ჰესენ-დარმშტადტის ლანდგრაფის, ლუდვიგ VI-ისა და მისი მეუღლის მარია ელიზაბეტა ფონ შლეზვიგ-ჰოლშტაინ-ჰოტორპის ქალიშვილის ქალიშვილი. ბადენისა და ვიურტემბერგის საგვარეულო სახლის გაძლიერების მიზნით, 1697 წლის 27 ივნისს მაგდალენა დაქორწინდა ბადენის პრინცზე, კარლ III ვილჰელმზე.
მაგდალენა ვილჰელმინას ჰქონდა დიდი ცხვირი და სხვა შეუსაბამო ფიზიკური ნიშანი, ის არ შეესაბამებოდა კარლ III ვილჰელმის სილამაზის იდეალს, რომელსაც ლამაზი ქალები უყვარდა. მას შემდეგ, რაც მაგდალენამ მას შვილი და მემკვიდრე აჩუქა, მეუღლეები ერთმანეთს გაეყვნენ. 1715 წელს, როცა კარლ ვილჰელმმა დააარსა კარლსრუე, ის ახალ სასახლეში გადავიდა საცხოვრებლად, თუმცა მისი ცოლი საცხოვრებლად კარლსბურგის ციხე-სიმაგრეში, დურლახში დარჩა.
1738 წელს, კარლ III ვილჰელმის გარდაცვალების შემდეგ, მაგდალენა ვილჰელმინა გახდა თავისი ცხრა წლის შვილიშვილის, მომავალი მარკგრაფ კარლ ფრიდრიხ ფონ ბადენის რეგენტი, რომელიც კარლ III ვილჰელმის მემკვიდრედ დასახელდა 1738 წელს. გარდაცვალების შემდეგ ის დაკრძალულ იქნა სამარკგრაფოს საძვალეში, პფორცჰაიმის ციხე-დარბაზის ეკლესიაში.
რესურსები ინტერნეტში
კატეგორია:ბადენის მმართველები კატეგორია:ცერინგენები კატეგორია:ვიურტემბერგის სახლი კატეგორია:ვიურტემბერგი პრინცესები კატეგორია:დაბადებული 1677 კატეგორია:გარდაცვლილი 1742
ჰრუშოვა (კრიულენის რაიონი)
ჰრუშოვა (Hruşova) — სოფელი მოლდოვაში, კრიულენის რაიონში. მდებარეობს ზღვის დონიდან 59 მეტრზე. 2004 წლის მონაცემებით, მოსახლეობა 1 064 ადამიანს შეადგენდა.
რესურსები ინტერნეტში
კატეგორია:კრიულენის რაიონის სოფლები
ფერდინანდო II მედიჩი
ფერდინანდო II დე’ მედიჩი (Ferdinando II de' Medici; დ. 14 ივლისი, 1610 — გ. 23 მაისი, 1670) — მედიჩის დინასტიის წარმომადგენელი. ტოსკანის ჰერცოგ კოზიმო II-ისა და მარია მაგდალინა ავსტრიელის უფროსი ვაჟი. ტოსკანის დიდი ჰერცოგი 1621-70 წლებში. მისი მმართველობა გახდა ტოსკანის უძლიერესი ეკონომიკის ვარდნის დასაწყისი. ცოლად გჰაყვდა თავისი მამიდაშვილი ვიტორია დელა როვერე, რომელთან ქორწინებითაც შემოიმტკიცა ურბინოს საჰერცოგო. იგი ასევე იყო მამა ტოსკანის ჰერცოგ კოზიმო III-ისა.
ბიოგრაფია
ფერდინანდო დაიბადა 1610 წლის 14 ივლისს ფლორენციაში. იგი იყო ტოსკანის ჰერცოგ კოზიმო II-ისა და მისი ცოლის, ერცჰერცოგინია მარია მაგდალინა ავსტრიელის უფროსი ვაჟი. მას სახელი ბაბუის, ჰერცოგ ფერდინანდო I-ის პატივსაცემად დაარქვეს. იგი მხოლოდ ათი წლის იყო, როდესაც მამამისი გარდაიცვალა. ტოსკანის დიდი ჰერცოგი ფერდინანდო II გახდა, რომელსაც მცირეწლოვანების გამო რეგენტებად დედამისი, მარია მაგდალინა ავსტრიელი და ბებიამისი, კრისტინა ლოთარინგიელი დაენიშნნენ. ჩვიდმეტი წლის ასაკში, ფერდინანდო ევროპის გარშემო სამოგზაუროდ წავიდა. ერთი წლის შემდეგ მისი რეგენტობის ხანა დასრულდა და მან დამოუკიდებელი მმართველობა დაიწყო. მიუხედავად ამისა, ქვრივი ჰერცოგინია კრისტინა ლოთარინგიელი, თავის გარდაცვალებამდე, ანუ 1636 წლამდე მაინც მართავდა ტოსკანას.
ფერდინანდო ბებიამისის, კრისტინას მსგავსად ასევე იყო ახლო მეგობარი გალილეო გალილეისა. იგი პატრონობდა და აფინანსებდა გალილეოს. გალილეომ მას მიუძღვნა თავისი ნაშრომი, სახელად დიალოგი მსოფლიო სისტემის წამყვან ორ დარგზე. ამან გამოიწვია გალილეოს მეორე ინსტანციის სხდომის დაწყება. ვატიკანმა იგი ერეტიკოსად გამოაცხადა და ინკვიზიციით გასამართლებასაც უპირებდნენ, თუმცა ფერდინანდო შეეცადა წმინდა საყდარში არსებული აღშფოთება დაეწყნარებინა. მიუხედავად ამისა, რომის ინკვიზიტორები გალილეოს ჯაჭვებით დაბმას და რომში ასე ჩაყვანით დაემუქრნენ, თუკი თავად არ ჩავიდოდა. 1633 წლის ივნისში, რომის ინკვიზიციამ იგი ერეტიკოსად გამოაცხადეს, თუმცა ფერდინანდომ მოისყიდა ისინი და მხოლოდ სამუდამო შინა პატიმრობა მიუსაჯეს. ამის შემდეგ, ფერდინანდომ გალილეო ფლორენციაში წაიყვანა და სიცოცხლის ბოლომდე თავად არჩენდა.
ფერდინანდოს ერთობ უიღბლო მმართველობის თავდაპირველი წარუმატებლობა შავი ჭირის ეპიდემიას დაემთხვა, რომელიც ფლორენციაში გამძვინვარდა და ტოსკანის მოსახლეობის 10% შეიწირა. ამ დროს, ტოსკანელმა დიდებულებმა დატოვეს ქვეყანა, თუმცა ფერდინანდო და მისი ძმები ფლორენციაში დარჩნენ. 1633 წელს, დედამისმა და ბებიამისმა ფერდინანდო დააქორწინეს მისი მამიდის, კლაუდია მედიჩის ასულ ვიტორია დელა როვერეზე, რომელიც ურბინოს საჰერცოგოს ტახტის ერთადერთი მემკვიდრე იყო. მათ მალევე შეეძინათ ვაჟები, თუმცა ხასიათთა სხვაობის გამო ერთად უბედურები იყვნენ. სულ მალე ფერდინანდომ ვიტორიას პირდაპირ საწოლში წაასწრო ღალატისას გრაფ ბრუტო დელა მოლერასთან, რამაც მათი ურთიერთობა საბოლოოდ დაანგრია. მიუხედავად ვიტორიას ღალატისა, იგი არც დაუსჯიათ, არც გაუძევებიათ და არც ტიტული ჩამოურთმევიათ, როგორც ეს იმ ეპოქაში იყო მიღებული, მეტიც, ფერდინანდოს მასთან განქორწინებაც კი არ უფიქრია. იგი შემდგომი ოცი წლის მანძილზე, უბრალოდ აიგნორებდა ცოლს.
ფერდინანდო ახალი ტექნოლოგიით იყო შეპყრობილი. მას ჰქონდა ჰიგრომეტრები, ბარომეტრები, თერმომეტრები და პიტის სასახლეში ტელესკოპიც კი ჰქონდა დამონტაჟებული. 1657 წელს, თავის უმცროს ძმასთან, ლეოპოლდოსთან ერთად დააარსა დელ ჩიმენოს მეცნიერებათა აკადემია.
მისი მმართველობის პერიოდში, ტოსკანა ასევე მონაწილეობდა კასტროს ომებში, რომელიც 1641 წელს დაიწყო პარმელ და კასტროელ ფარნეზეებს შორის, რომელშიც ასევე რომის პაპიც აქტიურად იყო ჩაბმული. 1643 წელს ფერდინანდო II-მ სასტიკად დაამარცხა პაპ ურბან VIII-ის ჯარები. მიუხედავად გამარჯვებისა, ამ ომმა გამოფიტა ტოსკანის ხაზინა. ამ პერიოდში დაიწყო ტოსკანის აქამდე ურყევი და უმდიდრესი ეკონომიკის ნგრევა. დაქვეითდა ვაჟრობა, დაიხურა ბაზრები და გაკოტრდა ბანკები.
ფერდინანდო გარდაიცვალა 1670 წლის 23 მაისს, 59 წლის ასაკში, ქალაქ პიზაში, მას თავის ტვინში ანევრიზმა გაუსკდა. დაკრძალეს მედიჩების სან ლორენცოს საგვარეულო აკლდამაში.
ქორწინება და შვილები
ფერდინანდოს თავისი ხანგრძლივი, უბედური ქორწინებიდან, რომელიც ვიტორია დელა როვერესთან ჰქონდა, შემდეგი შვილები შეეძინა:
ლიტერატურა
კატეგორია:დაბადებული 14 ივლისი კატეგორია:დაბადებული 1610 კატეგორია:გარდაცვლილი 23 მაისი კატეგორია:გარდაცვლილი 1670 კატეგორია:მედიჩები კატეგორია:ტოსკანის ჰერცოგები კატეგორია:ფლორენციელები კატეგორია:ედემით გარდაცვლილები
სეფევიეს ორდენის შეიხების სია
აქ წარმოდგენილია სუფიზმის განშტოების, „სეფევიეს ორდენის“ შეიხების სია:
(1293-1334) (1334-1391) (1391-1424) (1424-1447) (1447-1460) (1460-1488) (1488-1494) (1494-1501)
რესურსები ინტერნეტში
კატეგორია: მმართველთა სიები
რეზა აბასი
რეზა აბასი (დაახ. 1575 — გ. 1635, ქაშანი) — ირანელი მინიატურების მხატვარი. ისპაჰანის სამინიატურო სკოლის ერთ-ერთი მნიშვნელოვანი წარმომადგენელი.
რეზა აბასი მოღვაწეობდა შაჰ-აბას I-ის დროს. ხატავდა ჟანრულ სცენებსა და პორტრეტებს (მათ შორის მწყემსებისა და გლეხებისასაც), იშვიათად ილუსტრაციებს. მისი შემოქმედებისათვის დამახასიათებელია პოეტურობა, რბილი და დახვეწილი ნახატი, ფიგურათა შინაგანი დაძაბულობა, ნაზი ტონალობა, შეკრული კომპოზიცია, ზოგჯერ მკვეთრი კონტური.
რეზა აბასის ნამუშევრები გაფანტულია მსოფლიოს მრავალ მუზეუმში, მათ შორის სანქტ-პეტერბურგსა და მოსკოვში.
ლიტერატურა
კატეგორია:ირანელი მხატვრები კატეგორია:გარდაცვლილი 1635
იუნის ნური
იუნის ნური (Yunis Nuri, ფსევდონიმი იუნის ჰაჯი სულეიმან ოღლი სულეიმანოვი; დ. 23 იანვარი, 1878, ერევანი — გ. 5 იანვარი, 1950, იქვე) — საბჭოთა აზერბაიჯანელი მსახიობი. ერევნის აზერბაიჯანული თეატრის ერთ-ერთი დამაარსებელი.
იუნის ჰაჯი სულეიმან ოღლი სულეიმანოვი დაიბადა 1878 წლის 23 იანვარს ერევანში. 1896 წელს დაიწყო მუშაობა ერივნის თეატრში და სიცოცხლის ბლომდე მუშაობდა ერევნის აზერბაიჯანულ თეატრში.
მან შეასრულა ისეთი როლები, როგორებიც არის ჰაჯი ყარა (მირზა ფათალი ახუნდოვი „ჰაჯი ყარა“), სოლთან ბეგი (უზეირ ჰაჯიბეკოვი „არშინ მალ ალანში“), ექიმი (ჟან ბატისტ მოლიერის ნაწარმოებში), ათაქიში, ალაჰვერდი (ჯაბარ ჯაბარლის „სევილი“ „1905 წელი“), გიკო (გაბრიელ სუნდუკიანის „პეპოში“) შეიჰ ნასრულა (ჯალილ მამედყულიზადე „მკვდრებში“) და სხვა. იუნის ნურის ნატამაშები აქვს ასევე კინოშიც. მან შეასრულა როლები ისეთ ფილმებში როგორებიცაა: „ზანგეზური“, „სევანის მეთევზეები“, „ანაითი“ და სხვა.
იუნის ნური გარდაიცვალა 1950 წლის 5 იანვარს ერევანში.
სქოლიო
კატეგორია:დაბადებული 23 იანვარი კატეგორია:დაბადებული 1878 კატეგორია:გარდაცვლილი 5 იანვარი კატეგორია:გარდაცვლილი 1950 კატეგორია:XX საუკუნის მსახიობები
Argus (ალბომი)
Argus — ბრიტანული როკ-ჯგუფ Wishbone Ash-ის მესამე სტუდიური ალბომი. იგი ჯგუფის ყველაზე პოპულარული ალბომია, რომელსაც მოყვარულები და მიმომხილველები მის საუკეთესოდ თვლიან. 1972 წელს ჟურნალმა Sounds მას წლის ალბომი უწოდა. ალბომში აღრეულია პროგრესული როკი, ხალხური მუსიკა და მძიმე როკი. იგი ითვლება ერთ-ერთ მთავარ ალბომად, რომელზეც პირველად იქნა გამოყენებული ორმაგი სოლო-გიტარა - მეთოდი, რომელსაც მომავალში იყენებდნენ Thin Lizzy და Iron Maiden. ალბომის ხმის ინჟინერია მარტინ ბერჩი (Deep Purple, Black Sabbath, Iron Maiden). მელოდიებისა და ტექსტების დიდი ნაწილის ავტორია ბასისტი/ვოკალისტი მარტინ ტერნერი, თუმცა სიმღერების არანჟირებაზე სხვა მუსიკოსებიც მუშაობდნენ.
ალბომის გარეკანი Hipgnosis-მა შექმნა.
სიმღერების სია
მუსიკა: Wishbone Ash;
ტექსტი: მარტინ ტერნერი.
დამატებები - Live From Memphis, პრომო EP
ავტორობა - Wishbone Ash.
სქოლიო
კატეგორია:Wishbone Ash-ის ალბომები კატეგორია:1972 წლის ალბომები კატეგორია:MCA Records-ის ალბომები კატეგორია:ალბომები Hipgnosis-ის გარეკანის დიზაინით
კაშეირუ-დი-იტაპამერინი
კაშეირუ-დი-იტაპამერინი (Cachoeiro de Itapemirim) — მუნიციპალიტეტი ბრაზილიაში, ესპირიტუ-სანტუს შტატში; მდებარეობს ზღვის დონიდან 22 მეტრზე. მიეკუთვნება ესპირიტუ-სანტუს შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ კაშეირუ-დი-იტაპამერინის შემადგენლობაში.
2010 წლის მონაცემებით, მოსახლეობა 209 878 ადამიანს შეადგენდა, მოსახლეობის სიმჭიდროვე 216.6 კმ²-ზე. ფართობი 876 792 კმ²-ია.
რესურსები ინტერნეტში
კატეგორია:ესპირიტუ-სანტუს შტატის მუნიციპალიტეტები
ლეონიდ ძეკონსკი
ლეონიდ ძეკონსკი (დ. 27 იანვარი, 1907, ყარსი, თურქეთი, — გ. 14 მარტი, 1981, თბილისი, საქართველო) — ქართველი და საბჭოთა ბერძნულ-რომაული და თავისუფალი სტილით მოჭიდავე, შემდგომში მწვრთნელი. საბჭოთა კავშირის სპორტის დამსახურებული ოსტატი (1948), საბჭოთა კავშირის დამსახურებული მწვრთნელი (1956), საქართველოს ფიზკულტურისა და სპორტის დამსახურებული მოღვაწე.
ბიოგრაფია
საქართველოდან პირველმა მოიპოვა ჭიდაობაში საბჭოთა კავშირის ჩემპიონის ტიტული 1935 წელს; თავისუფალ ჭიდაობაში საბჭოთა კავშირის ჩემპიონატების მეორე (1948) და მესამე (1947) პრიზიორი. საბჭოთა კავშირის ნაკრების შემადგენლობაში მონაწილეობა მიიღო საბჭოთა გუნდის პირველ უცხოურ (თურქეთის) ტურნეში (1935); განსაკუთრებულ წარმატებებს მიაღწია როგორც მწვრთნელმა, აღზარდა მოჭიდავეთა მრავალი თაობა. მისი აღზრდილები არიან გივი კარტოზია და ომარ ეგაძე.
სქოლიო
კატეგორია:დაბადებული 27 იანვარი კატეგორია:დაბადებული 1907 კატეგორია:გარდაცვლილი 14 მარტი კატეგორია:გარდაცვლილი 1981 კატეგორია:ქართველი მოჭიდავეები ბერძნულ-რომაულ სახეობაში კატეგორია:საბჭოთა კავშირის სპორტის დამსახურებული ოსტატები კატეგორია:შრომითი მამაცობისათვის მედლით დაჯილდოებულები
ინდური წყალკვეთია
ინდური წყალკვეთია (Rynchops albicollis) — ფრინველი მეჭვავიასნაირთა რიგისა, წყალკვეთიას გვარის 3 წარმომადგენელიდან ერთ-ერთი.
აღწერა
შეფერილია თეთრად. სხეულის ზედა მხარე და თავის ზედა ნაწილი შავია. ნარინჯისფერი ნისკარტი კონტრასტულადაა გამოხატული. სხეულის სიგრძე 40–43 სანტიმეტრს აღწევს, ფრთის შლილი 108 სმ-მდეა. შავი წყალკვეთია ინდურზე დიდია, ხოლო აფრიკული — პატარა.
გავრცელება
თანამედროვე დროში გვხვდება პაკისტანში, ინდოეთში (მათ შორის ქაშმირში), ბანგლადეშსა და მიანმარში. დაფიქსირებულია მისი გადაფრენები მეზობელ ქვეყნებში. ადრე ბევრად გაფართოებულ ტერიტორიაზე გვხვდებოდა; მაგ., დროდადრო ჩინეთშიც შეინიშნებოდა.
კვება
ინდური წყალკვეთია საკვების მოპოვებისას წყლის დონესთან ახლოდ დაფრინავს, მასში ნისკარტის ქვედა მხარეს ჩაუვებს და წყალს „კვეთს“ (აქედან მომდინარეობს სახელწოდება).
სქოლიო
კატეგორია:წყალკვეთია
სომხური ღვინო
thumb|right|240px|სომხური ღვინო სომხური ღვინო — სომხეთში დამზადებული ღვინო. სომხეთი მსოფლიოში ერთ-ერთი უძველესი ღვინის მწარმოებელი რეგიონია.
ისტორია
უძველესი დროიდან სომხეთი განთქმული იყო ღვინის წარმოებით, რეგიონში უძველესი ტრადიციები დღემდე შემონახულია. ამის შესახებ ვიგებთ ისეთი ფილოსოფოსების ნაწარმოებებიდან, როგორიც იყვნენ, ჰეროდოტე და სტრაბონი. მე -19 და მე -20 საუკუნეებში აკადემიკოს პიატროვსკის მიერ ჩატარებულმა არქეოლოგიურმა გათხრებმა დაადასტურა, რომ ძვ.წ. 9 საუკუნეში თანამედროვე ერევნის ტერიტორიაზე მიმდინარეობდა ღვინის წარმოება.
არქეოლოგებმა, თეიშებაინის ღვინის საცავში აღმოაჩინეს 480 ქვევრი, რომლებშიც ეტეოდა 37 000 დეკალიტრი ღვინო. ამავე ტერიტორიაზე (თეიშებაინი სომხეთის ერთ-ერთი უძველესი დასახლება, სადაც უძველესი ნამოსახლარებია ნაპოვნი) და ერებუნში (ქალაქი-ციხე დღევანდელი ერევნის ტერიტორიაზე, აშენდა 2800 წლის წინ და 2700 წლის წინ გახდა სომხეთის დედაქალაქი) გათხრების დროს ნაპოვნი იქნა 10 ღვინის საწყობი, სადაც იყო 200 ქვევრი. ჯერ კიდევ სომეხთა წინაპრები, მსოფლიოს ერთ-ერთი უძველესი სახელმწიფოს ურარტუს მკვიდრნი მეღვინეობას ეწეოდნენ. საბჭოთა კავშირის პერიოდში სომხური ღვინის წარმოება კვლავ განახლდა.
1940 წლიდან 1985 წლამდე ღვინის წარმოება სომხეთში გაიზარდა ცხრაჯერ, ხოლო კონიაკის კი ჩვიდმეტჯერ. 1960 წლიდან 1986 წლამდე ცქრიალა ღვინის წარმოება გაიზარდა ათჯერ. 80-იან წლებში სომხეთი ყოველწლიურად ამუშავებდა დაახლოებით 210 ათას ტონა ყურძენს, საიდანაც მიიღებოდა 14–15 მილიონი დეკალიტრი ღვინო. აქედან ორი მილიონი გამოიყენებოდა კონიაკის წარმოებაში, ხოლო დანარჩენი კი ღვინის. 1980-იან წლებში სომხეთი უზრუნველყოფდა მთელი საბჭოთა კავშირში კონიაკის მოთხოვნას. გამოშვებული პროდუქციის სამი მეოთხედი ძირითადად ექსპორტზე რუსეთში გადიოდა. ამ პერიოდში სომხური ღვინის დამზადება მიმდინარეობდა „არარატ-თრეშში“. აქ სტუმრობისას მაქსიმ გორკმა განაცხადა, რომ უფრო ადვილია არარატზე ასვლა, ვიდრე ღვინის საწყობ „არარატ-თრეშის“ დატოვება. ხეობაში, არის „ღვინის დამზადების“ მუზეუმი, რომელის კოლექციაშიც რეგისტრირებულია ღვინის სამი ათასზე მეტი ვერსია, რამდენიმე საუკუნის განმავლობაში. მთელს მსოფლიოში ღვინოების ასეთი მხოლოდ სამი საწყობი იყო: საფრანგეთში, იტალიასა და სომხეთში. დღეს ბევრ გლეხს, ისევე როგორც სამი ათასწლეულის წინ, მოჰყავთ ყურძენი და იღებენ ღვინოს სპეციალურ შენობებში. ღვინის ქარხნებში ღვინო ინახება მუხის კასრებში, მაგრამ ბევრ სოფელში ამჟამად მიმართავენ ძველ ტრადიციებს. მისი ვარდისფერი სტრუქტურის გამო, სომხური მუხა საშუალებას იძლევა რო ღვინოების მიღებული იქნსა ბუნებრივი ვანილით, რის შედეგადაც ღვინოს აქვს შოკოლადის და ხმელი ხილის ბუნებრივი გემოები. სომხური მუხისგან დამზადებული კასრების გამო ღვინოს აქვს განსხვავებული გემო, ამ უნიკალური კომბინაციის რეპროდუქცია შეუძლებელია მსოფლიოს ნებისმიერ სხვა ქვეყანაში.
სქოლიო
კატეგორია:ღვინო ქვეყნების მიხედვით კატეგორია:სომხური კულტურა
World Class Wreckin’ Cru
World Class Wreckin’ Cru — ამერიკული ჰიპ-ჰოპ ჯგუფი კომპტონიდან (კალიფორნია), რომელიც შეიქმნა DJ Alonzo Williams-ის მიერ მისი ღამის კლუბ Eve After Dark-ისთვის. ჯგუფი შედგებოდა ისეთი შემსრულებლებისგან, რომლებიც იყვნენ Dr.Dre, DJ Yella, Shakespeare და Cli-N-Tel. ამ ჯგუფმა იარსება სულ რაღაც ორი წელი და მას შემდეგ, რაც Dr.Dre-მ და DJ Yella-მ დატოვეს ჯგუფი და შეუერთდნენ N.W.A-ს, იგი დაიშალა.
სქოლიო
კატეგორია:ამერიკული ჰიპ-ჰოპ ჯგუფები კატეგორია:Dr. Dre კატეგორია:ამერიკული ბოიბენდები
ქვემო ჯომაღის მესამე კოშკი
ქვემო ჯომაღის მესამე კოშკი — არქიტექტურის ძეგლი, საფორტიფიკაციო ნაგებობა ჯავის მუნიციპალიტეტის სოფელ ქვემო ჯომაღაში. აგებულია გვიან შუა საუკუნეებში.
კოშკი ნაგებია ფლეთილი ქვით. ძეგლის მნიშვნელოვანი ნაწილი დანგრეულია, შემორჩენილია 3 სართულის დონე. ჩრდილოეთ კედელში მეორე სართულზე გაჭრილია თაღოვანი შესასვლელი. სამხრეთისა და დასავლეთის კედლები ფრაგმენტულადაა შემორჩენილი. კოშკის გარშემო და შიგნით მიწის დონე აწეულია. ყრია ჩამონაშალი ქვა.
ლიტერატურა
კატეგორია:ჯავის მუნიციპალიტეტის კოშკები
სინოდი-პოპოვის სახლი
სინოდი-პოპოვის სახლი (Дом Синоди-Попова) — სართულნახევრიანი სახლი, არქიტექტურული ძეგლი. ტაგანროგში, როსტოვის ოლქი, რუსეთის ფედერაცია. სახლი აგებულია 1840-იან წლებში. როსტოვის ოლქის საბჭოს 1992 წლის 18 ნოემბრის № 301 გადაწყვეტილებით სახლი განეკუთვნება რუსეთის ფედერაციის რეგიონალური მნიშვნელობის კულტურრული მემკვიდრეობის ძეგლების სიას.
მისამართი: ტაგანროგი, ბერძნების ქუჩა № 84.
ისტორია
XVIII საუკუნის შუა წლებში სინოდი-პოპოვების წინაპრები ვაჭრობდნენ ტემერნიკის მახლობლად. ტაგანროგელი სინოდი-პოპოვების გვარის დამფუძნებლად ითვლება ბერდიანსკელი ვაჭარი გიორგი სინოდი-პოპოვი, რომელიც დაიბადა 1775 წელს .. არ არსებობს სარწმუნო და ზუსტი წყაროები, რომლებიც აღნიშნული გვარის წარმომავლობაზე მიგვითითებს.
1840-იან წლებში ბერძნების ქუჩის 84-ში სინოდი-პოპოვების ოჯახმა ააშენა ახალი სახლი. დაბადების რეგისტრაციის წიგნში 1853 წელს არის ინფორმაცია დიმიტრის შვილზე და მის მამა მინაი პოპოვზე, მაგრამ სხვა წყაროებში, რომლებიც ეკუთვნის XIX საუკუნის პირველ ნახევარს, უკვე ვხვდებით ორმაგ გვარს.
ცნობილია, რომ ტაგანროგში ცხოვრობდა ორი ძმა პოპოვი: სემიონ და მინაი პოპოვები. ორივე მათგანი მემკვიდრეობით საპატიო მოქალაქე იყო.
მინაის ცოლი იყო მარია დიონისევნა. მათ შეეძინათ რამდენიმე ბავშვი: ეკატერინა, ელენა, გიორგი, ეგორი, დიმიტრი. სემინის ცოლი იყო ოლიმპიადა პალამა. მათ შეეძნათ ორი გოგო: ანა და ანფია. სემიონ პოპოვი იყო ნიდერლანდის საკონსულოს წარმომადგენელი ტაგანროგში, ხოლო 1872 წლიდან წარმოადგენდა პორტუგალიის საკონსულოსაც.
ოჯახის ერთ-ერთმა ცნობილმა წარმომადგენელმა, მხატვარმა დიმიტრი მინაის ძე სინოდი-პოპოვმა სახლის ქვედა ცოკოლის სართულზე გახსნა სახელოსნო. 1873-1880 წლებში სახლი ეკუთვნოდა სინოდი-პოპოვებს, 1890-1898 წლებში სემიონ სინოდი-პოპოვი იყო სახლის მფლობელი. 1906 წლიდან სახლის მფლობელები არიან მინაია ეგორის ძე და ანფია სემიონის ასული სინოდი-პოპოვები.
სახლი სინოდი-პოპოვების მფლობელობაში იყო ოქტომბრის რევოლუციამდე. შემდეგ გახდა გერმანელი ფ. დრეილინგის საკუთრება და იგი მას ფლობდა 1925 წლამდე. 1992 წლიდან არქიტექტურული ძეგლია და იცავს კანონი.
სქოლიო
კატეგორია:ტაგანროგის ღირსშესანიშნაობები
ბანდერის ოლქი
ბანდერის ოლქი (Bandera County) — ოლქი აშშ-ში, ტეხასის შტატში. ადმინისტრაციული ცენტრი — ქ. ბანდერა. შეიქმნა 1856 წელს. ოლქის ფართობია კმ². 2010 წლის აღწერის მონაცემებით, მოსახლეობა შეადგენს კაცს.
სქოლიო
კატეგორია:ტეხასის ოლქები
რამზან კადიროვი
რამზან კადიროვი (Рамзан Ахматович Кадыров; Къадирин Ахьмадан воӀ Рамзан; დ. 5 ოქტომბერი, 1976, ცენტაროი, ჩეჩნეთ-ინგუშეთის ასსრ, სსრკ) — რუსეთის სახელმწიფო და პოლიტიკური მოღვაწე.
ჩეჩნეთის რესპუბლიკის პრეზიდენტი 2007 წლის 15 თებერვლიდან (2016 წლის 25 მარტიდან არის ჩეჩნეთის რესპუბლიკის პრეზიდენტის მოვალეობის შემსრულებელი), „ერთიანი რუსეთის“ (Единая Россия) უმაღლესი საბჭოს ბიუროს წევრი, რუსეთის ფედერაციის გმირი და რუსეთის ფედერაციაში შესული ჩეჩნეთის რესპუბლიკის პირველი პრეზიდენტის, ახმად კადიროვის შვილი.
კადიროვის მიღწევებად მიიჩნევენ ჩეჩნეთის რესპუბლიკაში მშვიდობის დამყარებას და ომის დროს დანგრეულ გროზნოს აღდგენას, ხოლო ადანაშაულებენ დიქტატორული რეჟიმის დამყარებაში, ადამიანთა უფლებების დარღვევასა და კორუფციაში.
კუიბიშევი (იმიშლი)
კუიბიშევი  (Kuybyshev) — სოფელი აზერბაიჯანში, არანის რეგიონის იმიშლის რაიონში.
რესურსები ინტერნეტში
კატეგორია:იმიშლის რაიონის სოფლები
სამხედრო ბლოკადა
ისტორიაში სამხედრო ბლოკადის მრავალი მაგალითია ცნობილი. მაგ., ნაპოლეონის კონტინენტური ბლოკადა ინგლისის წინააღმდეგ; გერმანიის მიერ დიდი ბრიტანეთის საზღვაო ბლოკადა ანდა გერმანიის სამხედრო ბლოკადა მის მოწინააღმდეგეთა მიერ პირველ მსოფლიო ომში.
იმისდა მიხედვით, თუ რა ძალები მონაწილეობს სამხედრო ბლოკადაში, იგი შეიძლება იყოს სახმელეთო, საჰაერო, საზღვაო ან შერეული სახისა. მეორე მსოფლიო ომის დროს სამხედრო ბლოკადა, როგორც წესი, შერეული სახისა იყო. დასახული ამოცანებისა და მოქმედების მასშტაბების მიხედვით არსებობს სტრატეგიული, ოპერატიული ან ტაქტიკური სამხედრო ბლოკადა; სახმელეთო სამხედრო ბლოკადას ახორციელებენ სახმელეთო გარები საჰაერო ძალებსა და ჰაერსაწინააღმდეგო თავდაცვის ჯარებთან თანამოქმედებით. საჰაერო სამხედრო ბლოკადა სახმელეთო და საზღვაო ბლოკადების ნაწილია და საჰაერო იმ შემთხვევაში ეწოდება, თუ გადამწყვეტი როლი ავიაციას ეკუთვნის.
ლიტერატურა
კატეგორია:ბლოკადები კატეგორია:სამხედრო ოპერაციები ტიპის მიხედვით კატეგორია:საზღვაო სამართალი კატეგორია:სამხედრო სტრატეგია
ჰირტოპულ-მარე
ჰირტოპულ-მარე (Hîrtopul Mare) — სოფელი მოლდოვაში, კრიულენის რაიონში. მდებარეობს ზღვის დონიდან 194 მეტრზე. 2004 წლის მონაცემებით, მოსახლეობა 2 483 ადამიანს შეადგენდა.
რესურსები ინტერნეტში
კატეგორია:კრიულენის რაიონის სოფლები
თომაევების კოშკი
თომაევების კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ ზემო როკაში. აგებულია გვიან შუა საუკუნეებში.
გეგმით ოთხკუთხა კოშკი ნაგებია ფიქალითა და ფლეთილი ქვით კირის დუღაბზე. სულ შემორჩა ოთხი სართული. კარი გაჭრილია დასავლეთით მეორე სართულის დონეზე.
კოშკი შიგნიდან ამოვსებულია მიწით და ჩამონაშალი ქვით.
ლიტერატურა
კატეგორია:ჯავის მუნიციპალიტეტის კოშკები
კასტელუ (ესპირიტუ-სანტუ)
კასტელუ (Castelo) — მუნიციპალიტეტი ბრაზილიაში, ესპირიტუ-სანტუს შტატში; მდებარეობს ზღვის დონიდან 100 მეტრზე. მიეკუთვნება ესპირიტუ-სანტუს შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ კაშეირუ-დი-იტაპამერინის შემადგენლობაში.
2010 წლის მონაცემებით, მოსახლეობა 37.331 ადამიანს შეადგენდა, მოსახლეობის სიმჭიდროვე 0.06 კმ²-ზე. ფართობი 664 062 კმ²-ია.
რესურსები ინტერნეტში
კატეგორია:ესპირიტუ-სანტუს შტატის მუნიციპალიტეტები
დიმიტრი პესკოვი
დიმიტრი პესკოვი (Дмитрий Сергеевич Песков; დ. 17 ოქტომბერი, 1967, მოსკოვი, სსრკ) — რუსეთის პრეზიდენტის პრეს-მდივანი, პრეზიდენტის ადმინისტრაციის ხელმძღვანელის მოადგილე, რუსეთის ფედერაციის პირველი კლასის მრჩეველი. ჰყავს მეუღლე, ტატიანა ნავკა და ერთი შვილი.
სქოლიო
კატეგორია:რუსი აღმოსავლეთმცოდნეები კატეგორია:რუსი მთარგმნელები კატეგორია:დაბადებული 1967 კატეგორია:რუსი პოლიტიკოსები კატეგორია:დაბადებული 17 ოქტომბერი
ნეფერტარი
მისი წარმომავლობის შესახებ პრაქტიკულად არაფერია ცნობილი. არსებობს ვერსია, რომ იგი უნდა იყოს XVIII დინასტიის ბოლოსწინა ფარაონის ეიეს ოჯახის წევრი.
იგი დაკრძალულია მეფეთა ველზე. მისი საფლავი აღმოაჩინეს 1904 წელს.
Oral Fixation, Vol. 2
Oral Fixation, Vol. 2 — კოლუმბიელი მომღერლისა და სიმღერების ავტორ შაკირას მეშვიდე ალბომი. ალბომის გამოშვების თარიღია 2005 წლის 28 ნოემბერი. მისი პირველი ინგლისურენოვანი და ზოგადად მეხუთე ალბომის Laundry Service-ის წარმატების შედეგად მომღერალმა გადაწყვიტა, რომ მომავალი ალბომი ორ ნაწილად გაეყო (ორ ალბომად) ერთი ალბომი იქნებოდა ესპანურ ენაზე (Fijación Oral, Vol. 1) ხოლო მეორე კი ინგლისურზე (Oral Fixation, Vol. 2).
ალბომში თავმოყრილია მრავალი ჟანრი როგორებიცაა: ლათინური პოპი, საცეკვაო პოპი, პოპ როკი და ტრიპ ჰოპი. პირველივე კვირას გაიყიდა ალბომის 128,000 ასლი. მოგვიანებით ალბომმა აიღო პლატინიუმის დისკი რომელიც მომღერალს გადასცა RIAA (ამერიკის ჩანაწერთა ინდუსტრიის ასოციაცია)-მ. დღესდღეობით გაყიდულია ალბომის დაახლოებით 8 მილიონი ასლი მსოფლიოს გარშემო.
ალბომში თავმოყრილია სამი სინგლი: „Don't Brother“, „Hips Don't Lie“ და „Illegal“. სამი სინგლიდან ყველაზე დიდი პოპულარობა მოიპოვა „Hips Don't Lie“-იმ სიმღერამ მოიპოვა 1 ადგილი Billboard Hot 100-ში.
სქოლიო
კატეგორია:2005 წლის ალბომები კატეგორია:შაკირას ალბომები კატეგორია:ალბომები რიკ რუბინის პროდიუსერობით კატეგორია:Epic Records-ის ალბომები
შუა ერმანის მეექვსე კოშკი
შუა ერმანის მეექვსე კოშკი — არქიტექტურული ძეგლი, საფორტიფიკაციო ნაგებობა, მდებარეობს ჯავის მუნიციპალიტეტის სოფელ შუა ერმანში. აგებულია გვიან შუა საუკუნეებში.
ოთხი სართულის დონეზე შემორჩენილი კოშკი გეგმით ოთხკუთხაა. ნაგებია ფლეთილი ქვითა და კირის დუღაბით. თაღოვანი შესასვლელი მეორე სართულის ჩრდილოეთ კედელშია დატანებული. სამხრეთი და აღმოსავლეთი კედლები დანგრეულია. პირველი სართული ამოვსებულია მიწითა და ნაყარი ქვით.
ლიტერატურა
კატეგორია:ჯავის მუნიციპალიტეტის კოშკები
ჰირტოპულ-მიკი
ჰირტოპულ-მიკი (Hîrtopul Mic) — სოფელი მოლდოვაში, კრიულენის რაიონში. მდებარეობს ზღვის დონიდან 162 მეტრზე. 2004 წლის მონაცემებით, მოსახლეობა 1 417 ადამიანს შეადგენდა.
რესურსები ინტერნეტში
კატეგორია:კრიულენის რაიონის სოფლები
სპექტრი (2015 წლის ფილმი)
სპექტრი (Spectre) — 24-ე ფილმი ჯეიმზ ბონდის ფილმების სერიაში, გამოშვებული Eon Productions-ის მიერ. იგი არის რიგით მეორე ფილმი ბონდის სერიიდან, რომლის რეჟისორია სემ მენდესი და მეოთხე, რომელშიც დენიელ კრეიგი ასრულებს ჯეიმზ ბონდის როლს. ფილმში აგრეთვე მონაწილეობს კრისტოფ ვალცი (ფრანც ობერჰაუზერი, ბონდის მტერი). „სპექტრი“ გამოვიდა 2015 წლის 6 ნოემბერს.
სიუჟეტი
მას შემდეგ, რაც მელორი ხდება M, მეხიკოში ყოფნისას, წინა M-ის გზავნილის საფუძველზე, ჯეიმზ ბონდი კლავს სამ მამაკაცს და მისდევს მარკო სკიარას, მკვლელს, რომელსაც ასევე კლავს, მაგრამ უკანასკნელ წამებში ართმევს ბეჭედს რვაფეხას გამოსახულებით. თვითნებური ქმედებების გამო ლონდონში M მას მოვალეობებს შეუჩერებს. იგი ამავე დროს C-ს, ახალი კერძო საგამოძიებო სააგენტოს უფროსს უპირისპირდება. C-ს ინიციატივით, ბრიტანეთი უნდა შეუერთდეს „ცხრა თვალს“, დაზვერვის გლობალურ ინიციატივას, რასაც მოჰყვება 00-ების სააგენტოს დახურვაც.
ბონდი M-ის ბრძანებას არ ემორჩილება და რომში ბრუნდება, რათა წინა M-ის საბოლოო თხოვნის თანახმად, სკიარას დასაფლავებას დაესწროს. იმავე საღამოს იგი მოკლულის მეუღლეს, ლუსიას ეწვევა. ქალი მას უამბობს „სპექტრზე“, კრიმინალურ ორგანიზაციაზე, რომელშიც მისი მეუღლე იყო გაწევრიანებული. ბონდი შეაღწევს ორგანიზაციის საიდუმლო შეხვედრაზე, სადაც იხილავს მის ლიდერს, ფრანც ობერჰაუზერს. მოულოდნელად უკანასკნელი ჯეიმზს სახელით მიმართავს და ბონდი შენობიდან გარბის. მას მისდევს მისტერ ჰინქსი, ორგანიზაციის ერთ-ერთი დაქირავებული მკვლელი. მანიპენი ბონდს გადასცემს ინფორმაციას, რომლის მიხედვით ჯეიმზი პოულობს მისტერ უაიტს, „კვანტუმის“, „სპექტრის“ ქვედანაყოფის ყოფილ წევრს. ბონდი მანიპენის სთხოვს, ობერჰაუზერის საქმე გამოიძიოს, ვინაიდან უკანასკნელი წლების განმავლობაში გარდაცვლილად ითვლებოდა.
ბონდი ავსტრიაში უაიტს პოულობს, რომელიც თალიუმით მოწამლული, ნელი ტემპით კვდება. იგი აღიარებს, რომ „კვანტუმს“ დაშორდა და ბონდს სთხოვს თავისი შვილის, დოქტორ მადლენ სუონის მოძებნას, რომელიც მას ლ'ამერიკენს უჩვენებს, რაც ჯეიმზს „სპექტრთან“ მიიყვანს. უაიტი ბონდის იარაღით თავს იკლავს. ჯეიმზი სუონს პოულობს ჰოფლერის კლინიკაში, მაგრამ ქალს იტაცებს ჰინქსი. ბონდი მას გადაარჩენს. ორივე შეხვდა Q-ს, რომელიც დაადგენს, რომ სკიარას ბეჭედი ბონდის წინა მისიებს უკავშირდება. აღმოჩნდება, რომ ლე შიფრიც, დომინიკ გრინიც და რაულ სილვაც „სპექტრის“ აგენტები იყვნენ. სუონის დახმარებით ბონდი აღმოაჩენს, რომ ლ'ამერიკენი სინამდვილეში ტანჟერში მდებარე სასტუმროა.
სასტუმროში ჯეიმზი უაიტის საიდუმლო ოთახს პოულობს, სადაც უდაბნოში მდებარე ობერჰაუზერის ბაზის კოორდინატებს აღმოაჩენს. მატარებლით მგზავრობისას მათ ესხმის ჰინქსი. სუონის დახმარებით ბონდი მას მატარებლიდან აგდებს. სადგურზე მისვლის შემდეგ მათ გადაიყვანენ ობერჰაუზერის ბაზაზე. უკანასკნელი მათ უამბობს, რომ „სპექტრი“ სპეციალურად აწყობდა ტერორისტულ თავდასხმებს, რათა „ცხრა თვალის“ აუცილებლობა შექმნილიყო. სანაცვლოდ „სპექტრს“ ეძლევა პროგრამის ყველა მონაცემზე წვდომის საშუალება. ბონდს აწამებენ. ობერჰაუზერი მას უამბობს, თუ როგორც უვლიდა ჯეიმზს ბავშვობაში ჰენსი, მისი მამა, მას შემდეგ, რაც ბონდმა მშობლები დაკარგა. ობერჰაუზერმა კი ეჭვიანობის ნიადაგზე მამა მოკლა და საკუთარი სიკვდილიც განასახიერა, აიღო ფსევდონიმი „ერნსტ სტავრო ბლოფელდი“ და ჩამოაყალიბა „სპექტრი“. ბონდის ფეთქებადი საათის დახმარებით ჯეიმზი და სუონი გარბიან, კლავენ აგენტებს, აფეთქებენ ბაზას და ლონდონში ბრუნდებიან.
სქოლიო
კატეგორია:2015 წლის ფილმები კატეგორია:Columbia Pictures-ის ფილმები კატეგორია:ჯეიმზ ბონდის ფილმები კატეგორია:MGM-ის ფილმები კატეგორია:Pinewood Studios-ის ფილმები კატეგორია:სემ მენდესის ფილმები
ქვემო კოტო
ქვემო კოტო (Basse-Kotto; სანგო — Sêse tî kömändâ-kötä tî Do-Kötö) — პრეფექტურა ცენტრალური აფრიკის რესპუბლიკის სამხრეთში.
გეოგრაფია
დასავლეთით და ჩრდილოეთით ესაზღვრება უაკას პრეფექტურას, ჩრდილო-აღმოსავლეთით ზემო კოტოს პრეფექტურას, აღმოსავლეთით მბომუს პრეფექტურას (მდინარე კოტოზე), სამხრეთით კონგოს დემოკრატიულ რესპუბლიკას (მდინარე უბანგიზე).
კუ ნინძები (2014 წლის ფილმი)
„კუ ნინძები“ (Teenage Mutant Ninja Turtles) — 2014 წლის ამერიკული ფილმი, რომელიც ეფუძნება ამავე სახელწოდების ფრენჩაიზს. იგი წარმოადგენს ფილმების სერიის გადატვირთვას. ფილმის რეჟისორია ჯონათან ლიბესმანი. მასში როლებს ასრულებენ მეგან ფოქსი, ჯონი ნოქსვილი, პიტერ პლოშეკი, ნოელ ფიშერი, ჯერემი ჰოვარდი, ალან რიჩსონი, დენი ვუდბერნი, ტონი შელუბი, უილიამ ფიხტნერი, უილ ერნეტი, მინა ნოძი და ვუპი გოლდბერგი.
ფილმის წარმოების შესახებ ცნობილი გახდა, სანამ კუ ნინძების ავტორი პიტერ ლერდი 2009 წელს ფრენჩაიზზე უფლებებს Nickelodeon-ს გადასცემდა. ფილმი წარმოებულია Nickelodeon Movies-ისა და მაიკლ ბეის Platinum Dunes-ის მიერ, ხოლო დისტრიბუტორია Paramount Pictures. პრემიერა გაიმართა 2014 წლის 8 მარტს. 2016 წლის 3 ივნისს გამოვიდა ფილმის გაგრძელება.
სიუჟეტი
ნიუ-იორკი ბნელმა მოიცვა. შრედერი და ტერფის კლანი დიდ გავლენას ახდენენ ყველაფერზე, პოლიციიდან პოლიტიკოსებამდე. მომავალი სასტიკია, სანამ კანალიზაციებიდან ჩნდება ოთხი გარიყული ძმა, კუ ნინძები. მათ უშიშარ რეპორტიორ ეიპრილ ო'ნილისა და ოპერატორ ვერნონ ფენვიკის დახმარებით უნდა გადაარჩინონ ქალაქი და შრედერის ბოროტი გეგმები გახსნან.
საუნდტრეკი
ფილმის მუსიკა ეკუთვნის კომპოზიტორ ბრაიან ტაილერს. საუნდტრეკი გამოიცა Atlantic Records-ზე 2014 წლის 5 აგვისტოს.
სქოლიო
კატეგორია:2014 წლის ფილმები კატეგორია:ამერიკულ კომიქსებზე დაფუძნებული ფილმები კატეგორია:ფილმები კუ ნინძებზე კატეგორია:2014 წლის საუნდტრეკები კატეგორია:Atlantic Records-ის საუნდტრეკები
კონსტანტინოპოლის ხელშეკრულება (1832)
350პქ|მინი|რუკაზე მუქი ლურჯი ფერით წარმოდგენილია ის ტერიტორიები, რომელიც მიიღო საბერძნეთმა თავდაპირველად. კონსტანტინოპოლის 1832 წლის ხელშეკრულება — სამშვიდობო ხელშეკრულება არის კონსტანტინოპოლის კონფერენციის შედეგი. კონფერენცია გაიხსნა 1832 წელს. მასში მონაწილეობდნენ, ერთი მხრივ, დიდი სახელმწიფოები (დიდი ბრიტანეთი, საფრანგეთი და რუსეთი), მეორე მხრივ, ოსმალეთის იმპერია. კონფერენციის საფუძველი იყო ბელგიის მეფე ლეოპოლდ I-სათვის უარი ეთქვათ საბერძნეთის ტახტის დაკავებაზე. ლეოპოლდი არ იყო საბერძნეთის საზღვრის გატარების მომხრე ასროპოტამოს-ზიტუნის ხაზზე, უფრო ხელსაყრელად მიაჩნდათ არტა-ვოლოსის საზღვრის ხაზი. დიდი ბრიტანეთის საგარეო საქმეთა მინისტრი ლორდი პალმერსტონი მხარს უჭერდა არტა-ვოლოსის სასაზღვრო გეგმას.
პროტოკოლის მიხედვით, რომელსაც ხელი მოაწერეს 1832 წლის 7 მაისს, ბავარიამ და დიდმა სახელმწიფოებმა, საბერძნეთი დამოუკიდებელ სახელმწიფოდ ჩამოყალიბდა და მისი საზღვარი ჩრდილოეთით გავიდა არტა-ვოლოსის ხაზზე. ოსმალეთის იმპერიამ მიიღო 40 მლნ პიასტრი ტერიტორული დანაკარგების გამო. საბერძნეთის სამეფოს საზღვრები კიდევ ერთხელ დადასტურდა 1832 წლის ლონდონის პროტოკოლით, რომელმაც მოახდინა კონსტანტინოპოლის ხელშეკრულების რატიფიცირება და დაასრულა ომი საბერძნეთის დამოუკიდებლობისათვის.
რესურსები ინტერნეტში
კატეგორია:XIX საუკუნის სამშვიდობო ხელშეკრულებები კატეგორია:საბერძნეთის ისტორია
ჯეფ ბრიჯესი
ჯეფ ბრიჯესი (Jeff Bridges; 4 დეკემბერი, 1949) — ამერიკელი მსახიობი და პროდიუსერი. დაიბადა მსახიობთა ოჯახში და კარიერა დაიწყო 1958 წელს, ბავშვობიდანვე.